I Nordjylland Live på Tour er vi nået til landets og regionens mindste kommune: Læsø. Kommunen har 1.800 indbyggere, som nyder livet på øens 11.000 hektar. Vi stiller det mobile studie op ved Læsø Kur, Vesterø Havnegade 28, Vesterø Havn, hvor vært Anne Christensen i aften leder slagets gang. Vores reportere laver dagen igennem en række indslag fra øen, og i aften sender de live fra Læsø Saltsyderi og fra Læsø Spisehus i Østerby Havn. Kig endelig forbi i løbet af dagen eller vær med til den 55 minutter lange direkte udsendelse i aften. Har du en god historie, som du synes, vi skal fortælle om Læsø - så prik en af vores folk på skulderen. Vi glæder os til en hyggelig dag og aften på Læsø.

Opsummering:
Bilerne er pakket, og om nogle timer stiller vi op til at sende live fra Læsø. Kig forbi, når vi sender fra Kattegatøen.